
                          RAPORT COMUN
asupra proiectului de Lege privind aprobarea Ordonanţei de urgenţă a Guvernului nr. 54/2011 pentru stabilirea unor măsuri privind încadrarea în limita alocată cheltuielilor de personal din 

Ministerul Administraţiei şi Internelor pentru anul 2011
În conformitate cu prevederile art. 95 şi 115 din Regulamentul Camerei Deputaţilor, republicat, Comisia pentru apărare, ordine publică şi siguranţă naţională şi Comisia pentru administraţie publică, amenajarea teritoriului şi echilibru ecologic au fost sesizate spre dezbatere, în fond, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr. 54/2011 pentru stabilirea unor măsuri privind încadrarea în limita alocată cheltuielilor de personal din Ministerul Administraţiei şi Internelor pentru anul 2011, transmis cu numărul Plx 557 din 24 octombrie 2011.
Potrivit prevederilor art. 75 din Constituţie şi ale art. 92  din Regulamentul Camerei Deputaţilor, republicat, Camera Deputaţilor este Cameră decizională.

Senatul, în şedinţa din 12 octombrie 2011, a adoptat actul normativ.

Consiliul Legislativ a avizat favorabil proiectul de ordonanţă de urgenţă, cu observaţii şi propuneri, conform avizului nr. 630 din 07.06.2011.
Comisia pentru muncă şi protecţie socială a avizat favorabil proiectul de lege prin avizul cu nr. 27/484 din 1 noiembrie 2011.
Comisia juridică, de disciplină şi imunităţi a avizat favorabil proiectul de lege, prin avizul nr. Plx 557 din 1 noiembrie 2011.
Proiectul de lege are ca obiect de reglementare instituirea unor măsuri speciale pentru încadrarea în bugetul aprobat Ministerului Administraţiei şi Internelor pe anul 2011, respectiv reducerea numărului de posturi, exonerarea de la plata cheltuielilor de întreţinere pe timpul şcolarizării şi încadrarea absolvenţilor promoţiilor anului 2011.
În conformitate cu prevederile art. 61 din Regulamentul Camerei Deputaţilor, republicat, proiectul de lege a fost dezbătut de cele două comisii sesizate, în şedinţe separate. Membrii Comisiei pentru apărare, ordine publică şi siguranţă naţională au examinat proiectul de lege în şedinţele din 1, 2 şi 9 noiembrie 2011. La lucrări au fost prezenţi, 12 deputaţi, din totalul de 22 membri ai comisiei.

Comisia pentru administraţie publică, amenajarea teritoriului şi echilibru ecologic a dezbătut proiectul de lege în şedinţa din 9 noiembrie 2011. La lucrări au participat 23 deputaţi din cei 28 de membrii ai comisiei.
La dezbateri au participat, în calitate de invitaţi, doamna chestor de poliţie Irina Alexe, seful departamentului relaţia cu Parlamentul, domnul chestor de poliţie Lucian Guran, precum şi domnul Florin Mara, consilier în cadrul M.A.I.
În urma dezbaterii, luând act de poziţia exprimată de invitaţi, prin care se susţine adoptarea prezentului proiect de lege, membrii Comisiei au hotărât, cu majoritate de voturi, sa propună Plenului adoptarea proiectului de Lege privind aprobarea Ordonanţei de urgenţă a Guvernului nr. 54/2011 pentru stabilirea unor măsuri privind încadrarea în limita alocată cheltuielilor de personal din Ministerul Administraţiei şi Internelor pentru anul 2011, cu amendamentele admise şi, respectiv respinse, prezentate în anexa la prezentul raport.
În raport de obiectul şi conţinutul său, proiectul de lege face parte din categoria legilor ordinare.

                                        PREŞEDINTE                                PREŞEDINTE  

                                  Costică Canacheu                        Vasile Gherasim
Consilier, George Cucu       
Consilier Sofica Chelaru
Anexă la Plx 557







              Amendamente admise

	Nr. crt.
	Ordonanţa de urgenţă a Guvernului nr. 54/2011
	Text Senat
	Amendamentele propuse
	Motivaţie

	  1.
	
	Titlul proiectului de lege:

Lege privind aprobarea Ordonanţei de urgenţă a Guvernului nr. 54/2011 pentru stabilirea unor măsuri privind încadrarea în limita alocată cheltuielilor de personal din 

Ministerul Administraţiei şi Internelor pentru anul 2011.
	
	

	  2.
	
	Articol unic. – Se aprobă Ordonanţa de urgenţă a Guvernului nr. 54 din 16 iunie 2011 pentru stabilirea unor măsuri privind încadrarea în limita alocată cheltuielilor de personal din Ministerul Administraţiei şi Internelor pentru anul 2011, publicată în Monitorul Oficial al României, Partea I, nr. 433 din 21 iunie 2011.
	Nemodificat.
	

	 3.
	Art. 1 - (1) Drepturile prevăzute la art. 21 alin. (2)-(5) din anexa nr. VII la Legea-cadru  nr. 284/2010 privind salarizarea unitară a personalului plătit din fonduri publice se acordă poliţiştilor şi cadrelor militare ale căror raporturi de serviciu încetează, respectiv sunt trecute în rezervă în cursul anului 2011, în cadrul procesului de reorganizare instituţională desfăşurat în vederea încadrării în cheltuielile de personal aprobate pentru anul 2011, din bugetul asigurărilor pentru şomaj, prin derogare de la prevederile Legii                 nr. 76/2002 privind sistemul asigurărilor pentru şomaj şi stimularea ocupării forţei de muncă, cu modificările şi completările ulterioare.

(2) Modul de aplicare a prevederilor alin. (1) se stabileşte prin norme metodologice elaborate de Ministerul Administraţiei şi Internelor, cu avizul Ministerului Muncii, Familiei şi Protecţiei Sociale, în termen de 10 zile de la data intrării în vigoare a prezentei ordonanţe de urgenţă, care vor fi aprobate prin hotărâre a Guvernului.

    
	
	 Nemodificat.
	

	  4.
	Art. 2 – Poliţiştii şi cadrele militare în activitate care solicită în perioada cuprinsă între data intrării în vigoare a prezentei ordonanţe de urgenţă şi data de 31 decembrie 2011, prin demisie sau la cerere, încetarea raporturilor de serviciu sau trecerea în rezervă, sunt exoneraţi de la plata cheltuielilor de întreţinere pe timpul şcolarizării şi a cheltuielilor efectuate pe perioada cursurilor/programelor de specializare, perfecţionare, stagii de practică, în ţară sau în străinătate, prevăzute de angajamentele/contractele încheiate potrivit legii.
	
	Art. 2 - Poliţiştii, cadrele militare în activitate, precum şi elevii şi studenţii seriilor terminale ale anului 2011 din instituţiile de formare profesională iniţială din structura Ministerului Administraţiei şi Internelor şi absolvenţii promoţiilor anului 2011 ale instituţiilor de învăţământ din structura Ministerului Apărării Naţionale pregătiţi pentru nevoile Ministerului Administraţiei şi Internelor care solicită în perioada cuprinsă între data intrării în vigoare a prezentei ordonanţe de urgenţă şi 31 decembrie 2012, prin demisie sau la cerere, încetarea raporturilor de serviciu sau trecerea în rezervă, respectiv renunţarea la calitatea de elev sau student al instituţiilor de formare profesională iniţială ale Ministerului Administraţiei şi Internelor sunt exoneraţi de la plata cheltuielilor de întreţinere pe timpul şcolarizării şi a cheltuielilor efectuate pe perioada cursurilor/ programelor de specializare, perfecţionare, stagii de practică, în ţară sau în străinătate, prevăzute de angajamentele/ contractele încheiate potrivit legii.

Autorul amendamentului: deputat Costică Canacheu
	Având în vedere efectele crizei economice asupra sistemului bugetar, implicit în ceea ce priveşte posibilitatea de asigurare financiară a cheltuielilor de acordare a drepturilor salariale ale categoriilor profesionale plătite din fonduri publice, precum şi necesitatea asigurării încadrării în numărul de indicatori de personal prevăzuţi în finanţare se propune nominalizarea elevilor şi studenţilor seriilor terminale ale anului 2011 din instituţiile de formare profesională iniţială din structura M.A.I. şi a absolvenţilor promoţiilor anului 2011 ale instituţiilor de învăţământ din structura Ministerului Apărării Naţionale pregătiţi pentru nevoile M.A.I., alături de categoriile de personal ale M.A.I. pentru care se prevede posibilitatea de a solicita – prin demisie sau la cerere – încetarea raporturilor de serviciu sau trecerea în rezervă, în sensul renunţării la calitatea de elev sau student al instituţiilor de formare profesională iniţială ale M.A.I. sau de absolvent al instituţiilor de învăţământ din structura Ministerului Apărării Naţionale pregătit pentru nevoile M.A.I., cu exonerarea de la obligaţia restituirii cheltuielilor de şcolarizare. Pentru aceleaşi considerente se propune şi prelungirea termenului – 31 decembrie 2012 (faţă de 31 decembrie 2011 )– până la care personalul MAI îşi poate exercita această opţiune.  



	 5.
	Art. 3 – (1) Încadrarea absolvenţilor promoţiilor anului 2011 ale instituţiilor de formare profesională iniţială din structura Ministerului Administraţiei şi Internelor şi a absolvenţilor promoţiilor anului 2011 ale instituţiilor de învăţământ din structura Ministerului Apărării Naţionale pregătiţi pentru nevoile Ministerului Administraţiei şi Internelor se realizează cu data de 1 ianuarie 2012, fără a depăşi numărul maxim de posturi aprobat pentru Ministerul Administraţiei şi Internelor prin Legea bugetului de stat pe anul 2011 nr. 286/2010.


(2) Academia de Poliţie "Alexandru Ioan Cuza", Inspectoratul General al Poliţiei Române, Inspectoratul General al Poliţiei de Frontieră Române, Inspectoratul General al Jandarmeriei Române şi Inspectoratul General pentru Situaţii de Urgenţă vor dispune măsurile necesare astfel încât organizarea şi desfăşurarea activităţilor de absolvire a instituţiilor de formare profesională iniţială din structura Ministerului Administraţiei şi Internelor, acordarea gradelor profesionale/militare absolvenţilor şi repartizarea acestora pe unităţi să se realizeze în perioada 12-30 decembrie 2011.


(3) Inspectoratul General al Poliţiei de Frontieră Române, Inspectoratul General al Jandarmeriei Române, Inspectoratul General pentru Situaţii de Urgenţă, Inspectoratul General de Aviaţie al Ministerului Administraţiei şi Internelor, Direcţia Generală de Informaţii şi Protecţie Internă şi Direcţia Generală Logistică vor dispune măsurile necesare astfel încât activităţile specifice pentru acordarea gradelor profesionale/militare absolvenţilor instituţiilor de învăţământ ale Ministerului Apărării Naţionale pregătiţi pentru nevoile Ministerului Administraţiei şi Internelor şi repartizarea acestora la unităţi să se realizeze în perioada 28-30 decembrie 2011.

(4) Finalizarea studiilor universitare de licenţă din anul universitar 2010-2011 pentru studenţii Facultăţii de Poliţie şi cei ai Facultăţii de Pompieri din cadrul Academiei de Poliţie "Alexandru Ioan Cuza" se desfăşoară potrivit calendarului aprobat prin dispoziţie a rectorului instituţiei de învăţământ, în condiţiile prevăzute la alin. (2).


(5) Numirea în funcţie a absolvenţilor repartizaţi la unităţile din structura Ministerului Administraţiei şi Internelor se realizează cu data de 1 ianuarie 2012, iar prezentarea acestora la respectivele unităţi se face în data de 3 ianuarie 2012.
	
	Art. 3 (1) Încadrarea absolvenţilor promoţiilor anului 2011 ale Academiei de Poliţie „Alexandru Ioan Cuza” şi a absolvenţilor promoţiilor anului 2011 ale instituţiilor de învăţământ superior din structura Ministerului Apărării Naţionale pregătiţi pentru nevoile Ministerului Administraţiei şi Internelor se realizează cu data de 1 ianuarie 2012.
(2) Academia de Poliţie "Alexandru Ioan Cuza", Inspectoratul General al Poliţiei Române, Inspectoratul General al Poliţiei de Frontieră Române, Inspectoratul General al Jandarmeriei Române şi Inspectoratul General pentru Situaţii de Urgenţă vor dispune măsurile necesare astfel încât organizarea şi desfăşurarea activităţilor de absolvire a Academiei de Poliţie „Alexandru Ioan Cuza”, acordarea gradelor profesionale/militare absolvenţilor şi repartizarea acestora pe unităţi să se realizeze în perioada 12-30 decembrie 2011.

3) Inspectoratul General al Poliţiei de Frontieră Române, Inspectoratul General al Jandarmeriei Române, Inspectoratul General pentru Situaţii de Urgenţă, Inspectoratul General de Aviaţie al Ministerului Administraţiei şi Internelor, Direcţia Generală de Informaţii şi Protecţie Internă şi Direcţia Generală Logistică vor dispune măsurile necesare astfel încât activităţile specifice pentru acordarea gradelor profesionale/militare absolvenţilor instituţiilor de învăţământ superior ale Ministerului Apărării Naţionale pregătiţi pentru nevoile Ministerului Administraţiei şi Internelor şi repartizarea acestora la unităţi să se realizeze în perioada 28-30 decembrie 2011.

(4) Nemodificat

(5) Numirea în funcţie a absolvenţilor Academiei de Poliţie „Alexandru Ioan Cuza”, precum şi ai instituţiilor de învăţământ superior  ale Ministerului Apărării Naţionale pregătiţi pentru nevoile Ministerului Administraţiei şi Internelor repartizaţi la unităţile din structura Ministerului Administraţiei şi Internelor se realizează cu data de 1 ianuarie 2012, iar prezentarea acestora la respectivele unităţi se face în data de 3 ianuarie 2012.
(6) Încadrarea promoţiilor de absolvenţi ai şcolilor  postliceale pentru formarea agenţilor de poliţie, subofiţerilor, maiştrilor militari, precum şi a promoţiilor de absolvenţi ai şcolilor postliceale pentru formare subofiţerilor/maiştrilor militari ale Ministerului Apărării Naţionale pregătiţi pentru nevoile Ministerului Administraţiei şi Internelor se realiză pe parcursul anului 2012, în limita numărului de posturi vacante/temporar vacante, pe instituţii de învăţământ aparţinând fiecărui inspectorat general / structură prevăzut la alin. (3), potrivit ordinii de priorităţi stabilite prin ordin de către ministrul administraţiei şi internelor.

(7) Organizarea şi  desfăşurarea examenelor de absolvire, a activităţilor specifice pentru acordarea gradelor profesionale/militare, precum şi a repartizării la unităţi a absolvenţilor şcolilor postliceale pentru formarea agenţilor de poliţie, subofiţerilor şi maiştrilor militari, respectiv ai  şcolilor postliceale pentru formarea subofiţerilor/maiştrilor militari ale Ministerului Apărării Naţionale pregătiţi pentru nevoile Ministerului Administraţiei şi Internelor se realizează potrivit calendarului abrobat prin ordin al ministrului administraţiei şi internelor pentru fiecare etapă în parte, după vacantarea numărului necesar de posturi. 
Autorul amendamentului: deputat Costică Canacheu

AMENDAMENTE RESPINSE
	Nr. crt.
	Textul Ordonanţei de urgenţă  a Guvernuluinr. 54/ 2011
	Textul adoptat de Senat
	Amendamentul propus/

autorul amendamentului
	Motivaţie

	     1
	 ----------------------------------------
	---------------------------------------
	După alineatul (5) al articolului 3, se introduce un alineat nou, cu următorul conţinut:

(6) Încadrarea promoţiilor de absolvenţi ai şcolilor  postliceale pentru formarea agenţilor de poliţie, subofiţerilor, maiştrilor militari, precum şi a promoţiilor de absolvenţi ai şcolilor postliceale pentru formare subofiţerilor/maiştrilor militari ale Ministerului Apărării Naţionale pregătiţi pentru nevoile Ministerului Administraţiei şi Internelor se realizează până cel mai târziu la 31 martie 2012, în limita numărului de posturi vacante/temporar vacante, pe instituţii de învăţământ aparţinând fiecărui inspectorat general / structură prevăzut la alin. (3), potrivit ordinii de priorităţi stabilite prin ordin de către ministrul administraţiei şi internelor.

Amendament: deputat Marian Florian Săniuţă
	Este nevoie de precizarea unui termen clar definit pentru repartizarea promoţiilor de absolvenţi ai şcolilor de formare ale M.A.I.

